Source: http://www.sportclasic.ro/ro/Liga-1-Avancronicile-etapei-a-23-a/
Timestamp: 2019-03-26 08:46:58+00:00

Document:
Liga 1: Avancronicile etapei a 23-a - Sport Clasic
Sepsi OSK - Poli Timişoara, vineri, 02.02, ora 18.00
Covăsnenii au simţit din plin contactul cu prima ligă, dovadă fiind faptul că au strâns doar 15 puncte. De partea cealaltă, bănăţenii au pierdut contactul cu echipele aflate în lupta pentru un loc în play-off, astfel că pornesc la drum cu gândul la o clasare cât mai sus, dar şi cu un obiectiv pe termen mediu, construirea unei echipe competitive pentru sezoanele următoare.
O singură victorie a reuşit Sepsi în ultimele 14 jocuri din campionat, 2-1 cu CSM Poli Iaşi (11.12.2017), în rest are trei rezultate de egalitate şi 10 înfrângeri.
Poli a pierdut doar un meci din precedentele șapte jucate în Liga 1 Betano, 0-1 la Cluj. În schimb, în tot acest interval a înregistrat o victorie, 2-1 cu Astra (28.10.2017) şi cinci remize.
O singură partidă oficială s-a mai disputat între Sepsi şi Poli, pe 16 septembrie 2017, când cele două au remizat fără gol pe arena Dan Păltinişanu din Timişoara.
40 de goluri a primit gruparea din Sf. Gheorghe în primele 22 de etape, aceştia având a doua cea mai slabă apărare din campionat.
13 meciuri fără gol marcat au înregistrat covăsnenii, cele mai multe, la egalitate cu Gaz Metan. Nici timişorenii nu au stat foarte bine la acest capitol, ei contabilizând doar 11 jocuri în care au marcat cel puţin o dată.
Sepsi a fost echipa cu cei mai mulţi debutanţi în rundele disputate până acum, 12 jucători dintre cei utilizaţi aflându-se la primele lor meciuri în principala competiţie internă din România.
Cristian Melinte a fost singurul jucător dintre cei 26 folosiţi de Ionuţ Popa care a bifat prezenţe în toate etapele (21 integralist / 1962 minute).
Viitorul - Astra Giurgiu, vineri, 02,02, ora 20.45
Dobrogenii sunt neînvinşi în ultimele șapte jocuri disputate în Liga 1 Betano pe teren propriu, interval în care au bifat șase victorii şi o remiză.
Giurgiuvenii au avut un final de an excelent, cu patru succese şi un rezultat de egalitate în precedentele șase jocuri din campionat, singurul insucces fiind cel de la Iaşi, 1-0 pentru CSM Poli (3 decembrie 2017).
Astra a marcat cel puţin un gol în 18 dintre cele 22 de jocuri disputate până acum, capitol unde doar Universitatea Craiova (20 jocuri) şi CFR Cluj (19 jocuri) au stat mai bine.
Viitorul a strâns 11 meciuri fără gol încasat, poziţia a doua în acest clasament, după CFR Cluj (15 meciuri).
- Doar două goluri au primit elevii lui Gheorghe Hagi din faze fixe, cele mai puţine dintre toate cele 14 competitoare.
Este de remarcat faptul că ambele echipe şi-au cedat în această iarnă pe cei mai buni marcatori, George Ţucudean - 11 goluri, respectiv Alexandru Ioniţă 10 goluri, ambii fiind transferaţi de către CFR Cluj.
Viitorul şi Astra s-au mai întâlnit de 15 ori în Liga 1, de cinci ori s-au impus dobrogenii, de opt ori au câştigat giurgiuvenii, iar două jocuri s-au încheiat la egalitate.
Palmares cu Viitorul gazdă: șapte jocuri - trei victorii Viitorul - o remiză - trei victorii Astra.
- Cele mai multe goluri s-au înscris în ultimul meci jucat pe arena dobrogenilor: 29 aprilie 2017, Viitorul - Astra 3-2, marcatori Vlad Morar, George Ţucudean - dublă, respectiv Daniel Niculae şi Geraldo Alves.
- 18 septembrie 2017, cea mai recentă confruntare: Astra - Viitorul 3-1 (Balaure, Ioniţă, Abang / Ciobanu).
Viitorul a fost echipa care a utilizat cei mai mulţi jucători în primele 22 de runde, 33 de fotbalişti bifând cel puţin o prezenţă. Dintre aceştia, 12 sunt născuţi după 1 ianuarie 1996.
Astra s-a bazat doar pe 25 de fotbalişti, 14 dintre aceştia contribuind la reuşitele giurgiuvenilor cu cel puţin un gol sau o pasă decisivă.
FC Voluntari - CSM Poli Iaşi, sâmbătă, 03.02, ora 18.00
Un singur succes au reuşit ifovenii în ultimele șase jocuri disputate pe teren propriu în campionat, 3-0 cu Sepsi OSK, în rest au trei remize albe şi două înfrângeri.
Moldovenii au bifat doar o victorie în precedentele nouă deplasări din campionat, 2-0 la Mediaş, interval în care au mai înregistrat patru rezultate de egalitate şi tot atâtea partide pierdute.
CSM Poli Iaşi a marcat în 16 dintre cele 22 de meciuri jucate în ediţia curentă, în timp ce FC Voluntari a strâns 10 partide fără gol înscris.
FC Voluntari şi Poli Iaşi s-au mai duelat de nouă ori în Liga 1, de două ori s-au impus ilfovenii, de patru ori au câştigat moldovenii, iar trei jocuri s-au încheiat la egalitate.
- Primul meci a consemnat şi debutul ilfovenilor în Liga 1, pe 10 iulie 2015, FC Voluntari - CSMS 1-1 (marcatori Pîrvulescu / Grigorie).
- Ultima întâlnire dintre cele două a avut loc pe 15 septembrie 2017, CSM Poli Iaşi - FC Voluntari 2-1 (Balaur - autogol, Jo Santos, respectiv Voduţ).
Flavius Stoican a antrenat-o pe FC Voluntari în ediţia 2015-2016: cinci jocuri în Liga 1, palmares o remiză şi patru înfrângeri.
Flavius Stoican şi Claudiu Niculescu au fost colegi la FC U Craiova în perioadele 1997/1998 - 2000/2001, apoi la Dinamo în edițiile 2002-2003, 2003-2004 şi 2007-2008.
Claudiu Niculescu vs Flavius Stoican în toate competiţiile: patru jocuri - trei victorii Niculescu - o victorie Stoican.
Gaz Metan Mediaş - FCSB, sâmbătă, 03.02, ora 20.45
Un alt aspect statistic interesant este dat de faptul că vor fi faţă în faţă FCSB, echipa cu cel mai bun atac - 45 de goluri marcate, respectiv Gaz Metan, cele mai puţine goluri înscrise - 10 reuşite.
- Șase meciuri fără gol încasat au înregistrat elevii lui Cristi Pustai în primele 22 de etape, în timp ce "roş-albaştrii" au adunat 10 jocuri cu zero în dreptul golurilor primite.
Gaz Metan şi FCSB s-au mai duelat de 23 de ori în Liga 1, de patru ori au câştigat sibienii, de 14 ori s-au impus bucureştenii, iar alte cinci dispute s-au terminat la egalitate.
Palmares Gaz Metan gazdă: 11 jocuri - două victorii Gaz Metan Mediaș - patru remize - cinci victorii FCSB.
- 9 noiembrie 1947, primul meci: CSM - FCSB 4-3 (antrenori Ştefan Dobay / Coloman Braun Bogdan). Interesant, Ştefan Dobay era antrenor-jucător, fostul câştigător de patru ori al titlului de golgheter în Liga 1/Divizia A marcând atunci golul decisiv.
- Două remize albe s-au consemnat de-a lungul timpului, dintre care una pe terenul Gazului (8 mai 2011).
- Ultima victorie bifată de ardeleni pe teren propriu s-a înregistrat pe 10 septembrie 2011, Gaz Metan - FCSB 3-0. Au urmat trei rezultate de egalitate şi un succes al roş-albaştrilor (2-1 pe 5 aprilie 2015).
- Cea mai recentă confruntare: 17 septembrie 2017, FCSB - Gaz Metan 4-0, marcatori De Amorim, Florin Tănase - dublă şi Dennis Man.
Cristi Pustai vs FCSB în Liga 1: 17 jocuri - cinci victorii - cinci remize - șapte înfrângeri.
27 de fotbalişti au evoluat pentru FCSB în meciurile disputate până acum, dintre care 12 au înscris cel puţin un gol. De partea cealaltă, Gaz Metan s-a bazat pe 28 de jucători.
FC Botoşani - Juventus Bucureşti, duminică, 04.02, ora 18.00
O singură înfrângere au suferit moldovenii în ultimele șase jocuri disputate acasă în Liga 1 Betano, 0-3 cu FCSB (10 decembrie 2017), interval în care au mai înregistrat trei victorii şi două rezultate de egalitate.
De partea cealaltă, bucureştenii au avut un parcurs foarte slab în cele 22 de etape scurse din primul lor sezon în principala competiţie internă din România. Astfel, aceştia au bifat doar un succes, 1-0 cu Sepsi (21 octombrie 2017), în rest au șase remize şi 15 partide pierdute.
- Numai două meciuri fără gol primit a înregistrat Juventus, gruparea bucureşteană având cea mai slabă apărare din campionat, 44 de goluri încasate.
- 21 dintre cele 26 de goluri înscrise de moldoveni au fost reuşite din acţiune, FC Botoşani stabilind cel mai bun procentaj la acest capitol - 80,8 % din totalul golurilor marcate.
Cele două s-au mai întâlnit o singură dată în Liga 1, pe 15 septembrie 2017, când FC Botoşani s-a impus cu 2-0 pe arena "Ilie Oană" din Ploieşti, marcatori Laurenţiu Buş, din pasa lui Unguruşan, şi Mihai Roman I servit de Olimpiu Moruţan.
- Acestea au mai fost adversare şi în liga secundă, în ediţia 2010-2011, atunci când moldovenii au câştigat ambele partide, 1-0 în deplasare (gol Vaşvari) şi 3-0 acasă (Acsinte, Vrabie, Boroşean).
- 28 de jucători au evoluat pentru Juventus în primele 22 de runde, dintre care 11 debutanţi.
- 12 dintre cei 26 de jucători cu minute pentru echipa antrenată de Constantin Enache au contribuit cu un gol sau o pasă decisivă la reuşitele moldovenilor.
Partida va consemna şi debutul lui Marius Baciu pe banca bucureştenilor (19 jocuri ca antrenor în Liga 1, toate pentru Concordia), acesta fiind al treilea antrenor al lui Juventus în acest sezon, după Daniel Opriţa şi Marin Barbu. Interesant este că primul meci ca tehnician în Liga 1 pentru fostul căpitan din Ghencea a fost tot contra grupării din nordul Moldovei, pe 8 aprilie 2015, FC Botoşani - Concordia 3-0.
- Ultima dispută directă: 16 septembrie 2017, CS U Craiova - Dinamo 2-2, după ce bucureştenii au condus cu 2-0 până în minutul 75 (marcatori Băluţă, Burlacu / Rivaldinho, Salomao).
CFR Cluj - Concordia, luni, 05.02, ora 20.45
16 puncte a scos Concordia din deplasare în sezonul actual, formaţia ilfoveană reuşind succese spectaculoase, 2-1 la Mediaş, 3-2 cu Dinamo sau 3-0 la Timişoara. De asemenea, tot pe teren advers, a stabilit şi cea mai clară victorie din istoria echipei în Liga 1, 5-0 cu Juventus.
CFR Cluj şi Concordia s-au mai duelat de 15 ori în Liga 1, de șapte ori s-au impus ardelenii, de trei ori au câştigat ilfovenii, iar cinci jocuri s-au terminat la egalitate.
Palmares cu CFR gazdă: Șapte jocuri - trei victorii CFR - trei remize - o victorie Concordia.
- Întâiul duel direct a avut loc pe 15 octombrie 2011 şi a consemnat cea mai mare diferenţă de scor, Concordia - CFR 0-4, marcatori Weldon, Sougou dublă şi Renan Garcia. Clujenii erau conduşi la vremea respectivă de Jorge Costa, în timp ce pe banca "vulturilor" se afla Laurenţiu Diniţă. În returul editiei 2011-2012, Chiajna, cu Laurenţiu Reghecampf pe bancă, s-a impus cu 4-2 în Gruia, toate golurile ilfovenilor fiind marcate în prima repriză, fapt unic în istoria "vişiniilor" în Liga 1 pe teren propriu!
- Cel de-al doilea succes bifat de CFR a venit pe 11 noiembrie 2012, 2-1 pe terenul Concordiei (Silviu Pană / Rui Pedro, Sougou). Au urmat patru egaluri, trei încheiate cu rezultatul de 1-1, ultimul în octombrie 2014, la Chiajna (Bagaric / Dragarski autogol) şi o remiză albă (03.11.2013, Concordia - CFR 0-0).
- Ultima victorie izbutită de „vulturii” din Chiajna: 21 mai 2016, Concordia - CFR Cluj 2-1 (Pena, Purece / Beleck).
- Cea mai recentă confruntare: 17 septembrie 2017, Concordia - CFR Cluj 0-1, gol înscris de Ciprian Deac, dintr-un penalty scos de Omrani.

References: CSM 
 CSM 
 CSM 

CSM 
 CSM 
 CSM